 Kànga ni orísun omi fún ọpọlọpọ ìdílé ní ìpínlẹ Kano Gẹgẹ bí ilé iṣẹ paná-paná ní ìpínlẹ Kano ṣe sọ, ọmọdébìnrin ọhún ni ẹnì kẹrìnlélọgbọn tí ìròyìn rẹ tẹ àwọn lọwọ pé ó kú nípa kíkó sí kànga tàbí inú odò. Ṣùgbọn, ohun tó n kọ ọpọlọpọ lóminú ni pé, ọdún yìí kò ti dé ìlàjì, tí nkan tó tó bẹ ti ṣẹlẹ. Ìyá ọmọ náà, Mallama Haddaniya Bashir, tó bá BBC Pidgin sọrọ ní , òun kò le gbàgbé ìṣẹlẹ na títí láí. Èmi àti Zulaiha la jọ wà lábẹ igi tó wà nínú ọgbà ilé wa lọjọ nà, ló bá sọ pé ooru n mú òun, ni mo bá ní kó lọ pọn omi kó fi wẹ. Bẹ ẹ ló bá gbé ike omi tó sì lọ Omi àkọkọ ló n fà jáde nínú kànga, nígbà tí ìfami fa òun fúnra rẹ sínú kànga nà. Kó sì tó dí pé àwọn ènìyàn dóòlà rẹ, ó ti kú. Inú kànga yìí ni Zulaiha kú sí ní agbègbè Hotoro ní ìpínlẹ Kano. Bíó tilẹ jẹ wí pé a gbà pè àsìkò rẹ ló tó gẹgẹ bíi musulumi, ṣùgbọn ìrú èyí kò bá má ṣẹlẹ kání a ní omi ẹrọ nínú ilé wa tàbí nítòsí. Ìjọba maa n gbé omi wá fún wa tẹlẹ, ṣùgbọn, wọn ti dáwọ rẹ dúró. Abílékọ Bashir tún sọ pé kí ìjọba wá nkan ṣe sí bí àwọn ènìyàn ṣe n gbẹ kànga lọnà tó wù wọn. Ilé aṣòfin fèsì sí ẹsùn tí Jega fi kàn án Obìnrin tí kó ba fẹ òṣìṣẹ Mọṣúárì, ìpinu rẹ mẹhẹ Alhaji Aminu Kura tún ni òbí míì tó pàdánù ọmọ rẹ Farook, tó jẹ ọmọ ọdún mẹta lọdún márùn ún sẹyìn. Ó sọ fún BBC pé ìjọba pẹlú ìfọwọsowọpọ àwọn olórí agbègbè, gbọdọ maa mójútó bí àwọn ènìyàn ṣe n gbẹ kànga ní ìbámu pẹlú àwọn ìlànà ètò ààbò. Àwọn olóye ní báyìí ló ṣe yẹ kí kànga maa wà ní dídé Àmọ nínú ọrọ rẹ, agbẹnusọ fún gómìnà ìpínlẹ Kano, Dókítà Abdullahi Ganduje, Aminu Yassar, sọ pé ohun tó ṣẹlẹ kò ní nkankan ṣe pẹlú pé ìyà omi n jẹ ìpínlẹ naa. Ó ní kànga ti wà fún ọpọlọpọ ọdún, ó sì ní bí wọn ṣe n gbẹ ẹ, tí wọn sì ti lo ọpọ ọdún tí ẹnikẹni kò sì kú sínú wọn. Àti pé títẹlé ìlànà ètò ààbò ni ọnà àbáyọ. Máni gbàgbé ni ọjọ kọkàndínlógún, oṣù Kẹrin ọdún 2018 jẹ fún ìdílé Bashir Hotoro. Lọjọ nàá, ọmọ wọn obìnrin, tó jẹ ọmọ ọdún mẹjọ, Zulaiha Bashir, lọ pọn omi ní inú kànga kan tó wà nítòsí ilé wọn, láti fi wẹ, ṣùgbọn tí kò padà sílé nítorí pé ó jábọ sínú kànga. : Èyí ni bí àwọn ọmọdé 20 ṣe kú sínú kànga ní Kano 